Dúirt urlabhraí na n-eagras, ’ní bheidh ach sé eagras bunmhaoinithe ann feasta, iad uilig lonnaithe i mBaile Átha Cliath. De thairbhe an chinnte seo, caillfidh pobal na Gaeilge ó thuaidh guth údarásach neamhspleách, chomh maith le réimse leathan seirbhísí agus tacaíochta, agus oibrithe atá an-oilte ar chúinsí na teanga ó thuaidh. Lena chois sin, caillfear na gréasáin teagmhálacha atá acu, gan a bheith ag trácht ar an mhaoiniú breise a mheallann siad chuig earnáil na Gaeilge go rialta sa taobh seo tíre.’